**Hapet thirrja për mobilitete studentësh të UPT-së,**

**në Saxion University of Applied Sciences, Holandë**

Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për bursa për studentët e Universitetit Politeknik të Tiranës, Fakulteti i Arkitekturës dhe Urbanistikës, në Saxion University of Applied Sciences.

**Lloji i mobilitetit përfshin:** Pjesëmarrje në mobilitet një javor, nga data 17 – 21 nëntor 2025, tëstudentëve nga Departamenti i Urbanistikës, të Fakultetit të Arkitekturës dhe Urbanistikës, viti i tretë dhe i katërt i studimit.

**Nivelet e mobilitetit për studentët:** Studentët duhet të jenë të regjistruar në një program studimi në Universitetin Politeknik të Tiranës, Fakulteti i Arkitekturës dhe Urbanistikës, Departamenti i Urbanistikës.

**Tema e programit të planizuar:** *Affordable housing and sustainable construction*

**Numri total i studentëve:** 8 studentë

**Dokumentat e nevojshme për aplikim për studentët:**

- CV;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj\*;

- Dokumenti Learning Agreement\*\*.

\*N*iveli minimal i kërkuar është B2. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’.*

*Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

**Afati për aplikim: Deri më 10 shtator 2025, ora 12.00**

Aplikimi kryhet pranë Drejtorisë së Komunikimit dhe Koordinimit në UPT.

Studentët e interesuar për mobilitet të kontaktojnë me drejtuesen e Departamentit të Urbanistikës, Dr. Jonila Prifti.

Për informacione shtesë në lidhje me procesin e aplikimit në UPT, mund të kontaktoni në e-mail: abeqo@upt.al , rkodra@upt.al